**Latvijas austrumu pierobežas sociālekonomiskās attīstības un drošības stiprināšanas tematiskā komiteja**

(Ministru prezidenta 30.04.2024. rīkojums Nr. 2024/1.2.1.-158)

**SĒDES PROTOKOLS**

|  |  |  |
| --- | --- | --- |
| Rīgā | Nr. 2 | 2024. gada 11. jūnijā |

|  |  |  |
| --- | --- | --- |
| **Sēdi vada** |  |  |
| Vides aizsardzības un reģionālās attīstības ministre | – | I. Bērziņa | |
|  |  |  |
| **Piedalās:** |  |  |
| **Tematiskās komitejas locekļi:** |  |  |
| Aizsardzības ministrs | – | A. Sprūds |
| Ekonomikas ministrijas parlamentārais sekretārs | – | J. Miezainis |
| Finanšu ministrijas parlamentārā sekretāre | – | K. Ploka |
| Iekšlietu ministrs | – | R. Kozlovskis |
| Izglītības un zinātnes ministre | – | A. Čakša |
| Klimata un enerģētikas ministrs | – | K. Melnis |
| Kultūras ministrijas parlamentārā sekretāre | – | A. Lāce |
| Zemkopības ministrs | – | A. Krauze |
|  |  |  |
| **Institūciju pārstāvji:** |  |  |
| Aizsardzības ministrija | – | A. Puriņš |
| Ekonomikas ministrija | – | I. Lore |
| Finanšu ministrija | – | A. Kaļāne |
| Izglītības un zinātnes ministrija | – | R. Urtāne |
| Satiksmes ministrija | – | G. Veipa-Kopilova |
|  | – | M. Kalenda |
| Saeimas deputāts | – | E. Teirumnieks |
| Saeimas deputāte | – | A. Rancāne |
|  | – | A. Gendele |
| Latvijas Tirdzniecības un rūpniecības kameras Latgales padome | – | I. Dembovskis |
| Veselības ministrijas parlamentārais sekretārs | – | A. Uršuļskis |
| Vides aizsardzības un reģionālās attīstības ministrija | – | D. Melnalksnis |
|  | – | I. Jureviča |
|  | – | J. Jentkus |
|  | – | S. Spurķe |
| Vidzemes plānošanas reģions | – | G. Gladkins |
| Latgales plānošanas reģions | – | S. Maksimovs |
| Valsts kanceleja | – | R. Bambals |
|  | – | I. Pučka |
|  |  |  |
|  |  |  |
| **Protokolē** |  |  |
| Valsts kancelejas pārstāve | – | L. Milenberga |
|  |  |  |
| Sēdi sāk plkst. 9:30 |  |  |

**1. §**

**Vides aizsardzības un reģionālās attīstības ministrijas apkopojums par nozaru ministriju un iesaistītajiem partneriem sniegtajiem priekšlikumiem Rīcības plāna Latvijas Austrumu pierobežas ekonomiskajai izaugsmei un drošības stiprināšanai 2025.-2027. gadam projektam**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(I. Bērziņa)

1. Pieņemt zināšanai vides aizsardzības un reģionālās attīstības ministres sniegto prezentāciju.

2. Ministrijām izvērtēt Vides aizsardzības un reģionālās attīstības ministrijas (turpmāk – VARAM) atbilstoši ministriju iesniegtajiem priekšlikumiem precizēto rīcības plānu Latvijas Austrumu pierobežas ekonomiskajai izaugsmei un drošības stiprināšanai 2025.–2027. gadam (Valsts kanceleja 11.06.2024. pārsūtījusi visām ministrijām uz to oficiālajiem e-pastiem) **un līdz 2024. gada 28. jūnijam iesniegt VARAM** papildus informāciju plāna pilnveidošanai šādā griezumā – prioritāšu noteikšana; pasākumu kartēšana; konkrēti rezultāti/rādītāji; pamatojums papildu nepieciešamajam finansējumam.

3. VARAM līdz 2024. gada jūlijam / augustam precizēt plāna projektu atbilstoši ministriju iesniegtajiem priekšlikumiem, precizēto plāna projektu saskaņot ar iesaistītajām institūcijām un iesniegt to apstiprināšanai Ministru kabinetā.

**2. §**

**Diskusija**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A. Čakša, D. Melnalksnis, G. Gladkins, J. Miezainis, A. Sprūds, K. Melnis, A. Krauze, S. Maksimovs, K. Ploka, A. Lāce, R. Kozlovskis, G. Veipa-Kopilova, I. Bērziņa)

1. Pieņemt zināšanai sēdes dalībnieku diskusiju par plāna pilnveidošanas virzieniem, tai skatā atzīmēt:

1.1. ka iepriekšējā sēdē atbalstītais teritorijas ietvars netiks paplašināts un plānā ietvertie pasākumi plānoti tikai Latgales reģionam un Alūksnes novadam;

1.2. izglītības un zinātnes ministres norādi, ka visi Latvijas reģioni ir vienādi droši – no pirmā centimetra – un aicina pārskatīt komunikācijas aktivitātes Latvijas Austrumu pierobežā;

1.3. Ekonomikas ministrijas pārstāvja teikto, ka, lai plānotu ekonomiskās iniciatīvas aktivitātes, jābūt skaidrībai par potenciālajām cilvēkresursu izmaiņām teritorijā;

1.4. aizsardzības ministra sniegto informāciju attiecībā uz potenciālajām cilvēkresursu izmaiņām, ka Latvijas Austrumu pierobežā tiek plānoti drošības, vides un robežas stiprināšanas pasākumi, kas attiecīgi veicinās arī ekonomisko attīstību – infrastruktūras izvietošana, Valsts aizsardzības dienests, ekonomiskā attīstība, stiprinot pierobeža uzņēmējdarbību, kā arī informatīvi izglītojošā sadaļa. Attiecīgi turpināms darbs cilvēkresursu izvietošanas jomā;

1.5. Ekonomikas ministrijas pārstāvja teikto, ka tas ir pozitīvs signāls uzņēmējiem, ka būs vairāk cilvēku reģionā – būs lielāks iekšējais tirgus;

1.6. izglītības un zinātnes ministres teikto, ka svarīgas ir visas aktivitātes, kas piesaista jaunus cilvēkus Austrumu pierobežā;

1.7. aizsardzības ministra sniegto informāciju, ka runājot par vēja parku attīstību un to kartējumu primāri tiek skatīts valsts drošības aspekts, tādēļ arī kartējums ir attiecīgi sadalīts zaļajā zonā, dzeltenajā zonā un sarkanajā zonā, un zonējums kartējumā neattiecas uz pārējo ekonomisko attīstību;

1.8. klimata un enerģētikas ministra sniegto informāciju, ka attiecība uz vēja parku infrastruktūras attīstību ministrija primāri sadarbojas ar augstas gatavības projektiem un pirms sarunu vešanas ar potenciālajiem partneriem ir jābūt zināmam precīzam kartējumam. Tas ir kopdarbs ar pašvaldību un ministrija attiecībā uz vēja parku infrastruktūras attīstību ir gatava sniegt savu atbalstu gan sabiedrības informēšanā, skaidrojot ieguvumus un pienesumu, gan ietekmes uz vidi novērtējuma sagatavošanā;

1.9. zemkopības ministra norādi, ka Zemkopības ministrijas administrētajos atbalsta pasākumos tiek piemērota reģionalizācija. Platību maksājumos ir lielāks atbalsts Latgalei. Pieņemot gala lēmumu attiecībā uz atbalsta intensitāti esošajās programmās par biotopu izmatošanu, jāņem vērā dažādi aspekti – gan ieguvumi no saules paneļiem atjaunojamo energoresursu izmantošanai mājsaimniecībās un gan nodarbināto skaits lopkopībā;

1.10. Latgales plānošanas reģiona pārstāvja norādi, ka no plāna projektā iekļautajiem pasākumiem jābūt skaidrām atbildēm par sagaidāmo rezultātu, kāda būs pasākumu ietekme uz iekšzemes kopproduktu un uzņēmējdarbību pēc trīs gadiem, kā pasākumi mainīs iedzīvotāju ienākumu līmeni;

1.11. Finanšu ministrijas norādi attiecībā uz finansējuma jautājumiem – jāskatās savas ministrijas ietvarā, kā arī potenciālās iespējas nākamajos divos gados attiecībā uz Eiropas Savienības fondu finansējuma izmatošanu;

1.12. ka Finanšu ministrija aicina informatīvās telpas Austrumu pierobežā aktivitāšu īstenošanā iesaistīt Sabiedrības integrācijas fondu;

1.13. ka Kultūras ministrija sadarbībā ar Sabiedrības integrācijas fondu un VARAM izvērtēs iespējamos papildu pasākumus mediju atbalstam Austrumu pierobežā;

1.14. ka iekšlietu ministrs atkārtoti aicina izvērtēt visas iespējamās Daugavpils lidostas attīstības un izbūves finansēšanas iespējas;

1.15. Satiksmes ministrijas pārstāvja norādi, ka pašlaik tiek izstrādāts Daugavpils lidostas tehniskais projekts. Projektu var īstenot pa kārtām.

2. Sēdes vadītāja aicina visas ministrijas izvērtēt programmas, kuru pasākumiem iespējams ieviest augstāku atbalsta koeficientu Austrumu pierobežai, un iesniegt VARAM attiecīgus priekšlikumus par to iekļaušanu plāna projektā.

3. Atbalstīt priekšlikumu lūgt Labklājības ministriju pārskatīt atbalsta politiku gan bezdarba gadījumā, gan cita veida sociālajā atbalstā, lai veicinātu atgriešanos darba tirgū un mazinātu bezdarba rādītājus Latvijas Austrumu pierobežā.

4. Atbalstīt priekšlikumu iestrādāt plāna projektā rezultātus/rekomendācijas no OECD un Pasaules Bankas pašlaik īstenotajām izpētēm Austrumu pierobežā.

Sēdi slēdz plkst. 10:45

|  |  |  |
| --- | --- | --- |
| Vides aizsardzības un reģionālās  attīstības ministre | (paraksts\*) | Inga Bērziņa |

\* Dokuments ir parakstīts ar drošu elektronisko parakstu